**CLIMES I PAISATGES DE LA TERRA (1/3)**

|  |  |
| --- | --- |
| **CLIMES DE LA TERRA** | • Diferents **tipus de climes** determinats per la combinació d’elements i factors climàtics.– **Elements del clima**: temperatura, humitat, pressió, vents i precipitacions – **Factors climàtics**: latitud, altitud i distància al mar. |
| **ZONES CLIMÀTIQUES DE LA TERRA**(segons temperatura) | • **Zona de climes càlids**– Situada entre els dos tròpics. Altes temperatures tot l’any.– Tres tipus de climes: **equatorial**, **tropical** i **desèrtic**. |
| • **Zona de climes temperats**– Dues zones entre els tròpics i els cercles polars. Tenen 4 estacions.– Tres tipus de climes: **oceànic**, **mediterrani** i **continental**. |
| • **Zona de climes freds**– A les dues zones polars i a llocxs per sobre dels 2500 m d’altitud.– Dos tipus de climes: **polar** i **d’alta muntanya**. |
| **ZONES CÀLIDES:****PAISATGE EQUATORIAL** | **PAISATGE EQUATORIAL** | • **Localització**: en àrees al voltant de l’equador: Amazones, Congo, golf de Guinea i sud-est d’Àsia.• **Clima**: **temperatures sempre molt altes** i **precipitacions molt abundants** (quasi cada dia plou torrencialment al capvespre).• **Rius**: són els més **cabalosos i regulars** de la Terra, degut a la pluviositat, i tenen un color terrós.• **Vegetació i fauna**: exuberant (**selva** o **jungla**); hi viuen sobretot animals de mida petita; diverses espècies vegetals i animals. |
| **POBLAMENT I MEDI** | • Els grups indígenes de les grans **zones de selva d’Amèrica i d’Àfrica** viuen de la **recol·lecció de fruits**, de la **caça** o practiquen una **agricultura molt rudimentària**. Densitat de població baixa.• Les **zones equatorials asiàtiques** estan **molt poblades**; la selva ha reculat, i s’hi fa arròs, canya de sucre, te i hevees. |
| **ZONES CÀLIDES:****PAISATGE TROPICAL** | **PAISATGE TROPICAL** | • **Localització**: al nord i al sud de la zona equatorial.• **Clima**: **temperatures altes tot l’any** (com a la zona equatorial), però **pluges irregulars** (dues **estacions**: **humida** i **seca**).• **Rius**: el seu **cabal varia al llarg de l’any** en funció de les pluges.• **Vegetació i fauna**: hi ha diferents tipus de formacions vegetals:– **Bosc tropical**: a prop de l’equador; hi viuen ocells i insectes.– **Sabana**: la vegetació més característica; la formen herbes, arbusts i arbres dispersos; hi ha hervíbors i els seus depredadors.– **Estepa**: a les zones més seques; vegetació molt pobra. |
| **POBLAMENT I MEDI** | • Alguns pobles indígenes de la sabana (massai i mara) són **pastors** i practiquen una **ramaderia extensiva**. • Altres pobles de la sabana són **agricultors** (**rotació de conreus**).• A lez zones tropicals, al costat de l’agricultura tradicional s’hi troben extenses **plantacions**, explotades per companyies estrangeres, dedicades al conreu de cacau, cafè, tabac, te... |
| **ZONES CÀLIDES:****PAISATGE DESÈRTIC** | **PAISATGE DESÈRTIC CÀLID** | • **Localització**: la majoria a zones pròximes als tròpics (deserts càlids); n’hi ha de propers a la costa, quan els corrents marins són freds, i d’altres a l’interior, lluny del litoral.• **Clima**: **temperatures molt altes tot l’any** i **pluges molt escasses**. Grans **oscil·lacions tèrmiques** entre dia (molt calorós) i nit (freda).• **Rius**: no hi ha cursos d’aigua permanents, tot i poder trobar-hi **wadis** (només porten aigua quan plou).• **Vegetació i fauna**: les condicions extremes de temperatura i la sequedat de l’aire i la manca d’aigua, fan difícil la vida al desert; hi **escassegen les espècies vegetals i animals** (només hi viuen les adaptades al dur clima). |
| **POBLAMENT I MEDI** | • Els deserts són **zones poc poblades**.• Hi ha grups de **pastors nòmades** als límits del desert, a les estepes, on pasturen ramats de cabres i camells.• La **població sedentària** viu de l’**agricultura** al costat dels **oasis**. |

**CLIMES I PAISATGES DE LA TERRA (2/3)**

|  |  |  |
| --- | --- | --- |
| **ZONES TEMPERADES:****PAISATGE OCEÀNIC** | **PAISATGEOCEÀNIC** | • **Localització**: entre els 40⁰ i 60⁰ de tots dos hemisferis.• **Clima**: **temperatures moderades i regulars** tot l’any; **pluges suaus i persistents** tot l’any.• **Rius**: amb un **cabal abundant i regular** (per les pluges contínues).• **Vegetació i fauna**: s’hi troben diferents formacions vegetals:– **Boscos de fulla caduca** (roures, castanyers...); hi viuen diverses espècies de mamífers i d’ocells.– **Landa**: bosc de matoll espinós habitat per petits mamífers i ocells.– **Prat**: hi creix naturalment després de la tala d’arbres; és la vegetació més característica d’aquest paisatge. |
| **POBLAMENT I MEDI** | • **Ocupació humana diferent** segons els llocs de la Terra:– **Europa occidental**: àrea molt poblada, on els boscos han donat pas als prats per a bestiar i a conreus.– **Costa oest d’Amèrica del Nord i el Sud de Xile i d’Argentina**: àrees relativament poc poblades; boscos poc explotats.– **Austràlia, Tasmània i Nova Zelanda**: àrea amb herba molt abundant que permet la cria extensiva de ramaderia bovina i ovina. |
| **ZONES TEMPERADES:****PAISATGE MEDITERRANI** | **PAISATGE MEDITERRANI** | • **Localització**: al litoral del Mediterrani i a les costes de Califòrnia, Xile, Sud-àfrica i sud i sud-oest d’Austràlia.• **Clima**: **temperatures altes a l’estiu i suaus a l’hivern**, i la **pluja, llevat de la tardor, és escassa**. Estius calorosos i secs.• **Rius**: tenen un **cabal escàs** ( a l’estiu) **i irregular**, i poden patir **estiatges o crescudes** (provoquen riuades).• **Vegetació**: hi ha diferents tipus de formacions vegetals:– **Bosc mediterrani**: format per arbres de fulla perenne, petita i dura (pins, alzines...). Per sota d’ell hi trobem el matoll espinós.– **Màquia i garriga**: tipus de matoll molt dens que creix en desaparèixer el bosc (per tala, incendi o pasturatge). |
| **POBLAMENT I MEDI** | • A les **planes fèrtils** hi domina l’agricultura, sobretot la de **regadiu**, que ha afavorit el desenvolupament de la **ramaderia intensiva** i els **conreus d’horta**.• A les **zones més abruptes**, amb relleu accidentat, sòls pobres i aigua escassa, predominen els **conreus de secà** (cereals, vinya i olivera) i la **ramaderia ovina**.• Actualment, els **hivernacles** han consolidat una agricultura que exigeix molt treball. |
| **ZONES TEMPERADES:****PAISATGE CONTINENTAL** | **PAISATGE CONTINENTAL** | • **Localització**: a llocs allunyats dels mars i de la seva acció reguladora; es troba a les zones interiors dels continents de l’hemisferi nord.• **Clima** (determinat per la seva llunyania al mar): **temperatures extremes**, molt contrastades, i **precipitacions escasses**, concentrades a l’estiu.• **Rius**: tot i ploure poc, els rius tenen un **cabal abundant** perquè recullen les aigües de les planes per on passen, i formen **grans conques fluvials**.• **Vegetació i fauna**: el clima condiciona **dos tipus de paisatge natural**:– **Taigà o bosc de coníferes**: a les zones més fredes, situades més al nord; amb pins, avets, bedolls; zones habitades per mamífers.– **Estepes o prats**: més al sud; extenses planes d’herba que apareixen quan les temperatures són més altes. |
| **POBLAMENT I MEDI** | • Els arbres de la taigà són utilitzats per a la **fabricació de** **cel·lulosa**, per fer-ne paper.• Les estepes són molt fertils i molt aptes per a la **ramaderia** i per al **conreu extensiu** de cereals. |

**CLIMES I PAISATGES DE LA TERRA (3/3)**

|  |  |  |
| --- | --- | --- |
| **ZONES FREDES:****PAISATGE POLAR** | **PAISATGEPOLAR** | • **Localització**: als extrems de la Terra, propers als cercles polars (Cercle Polar Àrtic i Cercle Polar Antàrtic). Les zones polars són les més fredes perquè els raigs solars hi arriben molt inclinats.• **Clima**: **temperatures inferiors als 0⁰**; pluja pràcticament inexistent; les **escasses precipitacions en forma de neu** (**deserts freds**).• **Vegetació i fauna**: només vegetació (**tundra**) a les zones més allunyades del pol nord, només visible a l’estiu; s’hi alimenten alguns animals com óssos i rens.  |
| **POBLAMENT I MEDI** | • Zones habitades tradicionalemnt per **esquimals** (Amèrica) i **lapons** (península Escandinava).• Els habitants viuen de la **caça**, la **pesca** i el **pasturatge**, però també s’hi practica la **mineria**. |
| **ZONES FREDES:****PAISATGE D’ALTA MUNTANYA** | **PAISATGED’ALTA MUNTANYA** | • **Localització**: a **altituds superiors als 2500 m**, amb característiques pròpies dels climes freds.• **Clima**: **temperatures baixes tot l’any** i **precipitacions abundants**, tot i que disminueixen en altitud i solen ser en forma de neu.• **Vegetació**: varia segons l’altitud (**estatges de diferent altitud**) i depèn de la latitud i l’orientació. |
| **POBLAMENT I MEDI** | • Els habitants de l’alta muntanya viuen preferentment de la **ramaderia**, l’**explotació dels boscos**, l’**agricultura** a les valls i, últimament, les **activitats turístiques**. |